Tolong jelaskan mengenai Sajarah Pembentukan Kodam Siliwangi dari Komando Daerah Militer III/Siliwangi dalam bahasa jawa

Limang dina sawisé proklamasi, tanggal 22 Agustus 1945, pamaréntah mbentuk Badan Keamanan Rakyat (BKR) minangka wadhah perjuangan. Sairing anané ancaman sing tansaya mundhak, ing tanggal 5 Oktober 1945, BKR banjur diowahi dadi Tentara Keamanan Rakyat (TKR).

Jawa Kulon kebagéyan mbentuk Komandemen-I TKR sing mbawahi 3 divisi. Divisi-I nyakup Karesidenan Banten lan Bogor (markasé ing Serang), Divisi-II nyakup Karesidenan Jakarta lan Cirebon (markasé ing Linggarjati, lan Divisi-III nyakup Karesidenan Priangan (markasé ing Bandung).

Tanggal 20 Mèi 1948, katelu divisi mau disawijèkaké dadi "Divisi Siliwangi" lan markasé ing Tasikmalaya. Jeneng Siliwangi terus dipigunakaké, sanadyan jeneng kesatuan owah dadi Tentara & Teritorium (T & T) III Siliwangi, 24 Juli 1950. Sabanjuré dadi Kodam VI/Siliwangi, 24 Oktober 1959 lan dadi Kodam III/Siliwangi, 2 Fèbruari 1985. Momentum pamilihan jeneng "Siliwangi" sapisanan, 20 Mèi dadi dina kelairan Kodam III/Siliwangi.

Pangdam III/Siliwangi sing saiki ya iku Mayor Jenderal TNI Suroyo Gino. Suroyo Gino nggantèkaké Mayor Jenderal TNI George Toisutta. Suroyo Gino dilantik tanggal 7 Novèmber 2007.